|  |
| --- |
| **Uddannelse:** GF1 |
| **Fagets formål**  Formålet med danskfaget i erhvervsuddannelserne er at styrke elevens forudsætninger for at benytte det danske sprog i erhverv, uddannelse, samfund og dagligdag til kommunikation og samarbejde og som værktøj til erkendelse, læring, oplevelse, tolerance og fællesskab.  Faget udvikler elevens sproglige bevidsthed og færdigheder, med henblik på, at eleven bliver bedre til at kommunikere mundtligt, skriftligt og multimodalt, dvs. når ord, billeder, film, animation, lyd og andre midler til kommunikation støtter hinanden i en tekst. Faget understøtter også elevens kommunikative bevidsthed og færdighed, med henblik på kontekstuel kommunikation. Faget bidrager til, at eleven med forståelse kan lytte, læse og deltage i samtale ud fra forskellige tekster og teksttyper om erhverv, uddannelse, samfund og dagligdag.  Fagets metoder styrker elevens innovative, kreative, analytiske og kritiske beredskab til at kunne løse opgaver og møde udfordringer, som eleven møder i erhverv, uddannelse, samfund og dagligdag. |
| **Fagintegration**  Der arbejdes med sprog og kultur i konkrete erhvervsfaglige sammenhænge. På GF1 tydeliggøres forskellene mellem fagretninger Byg, Teknologi og Transport og Fødevare, jordbrug og oplevelser i arbejdet med tekster, tale, lyd og billeder. |
| **Niveau og læringsmål**  Der undervises på E- og C-niveau.  På C-niveauet ud over E-niveauet skal eleven kunne ”kommunikere nuanceret i komplekse almene og erhvervsfaglige situationer og kunne diskutere og argumentere hensigtsmæssigt. Eleven skal endvidere være reflekteret og kritisk i sin kommunikation. Eleven skal kunne forklare sproglige normer. Desuden skal eleven kunne indgå i en kritisk dialog og tolke komplekse og ældre tekster.”  Teksterne skal udvikle elevens færdigheder, viden og holdninger i den sociale og kulturelle omgang med andre mennesker og i det personlige liv. Sprogets rolle og funktion har stor betydning i kommunikation, derfor vil eleven blive præsenteret for forskellige teksttyper og deres virkning.  **Undervisningsindhold**  Undervisningen er tilrettelagt med 6-7 moduler:   * Fiktion * Fagintegreret Rapport * Ansøgning * Reklameanalyse * Temaopgave om arbejdsmiljø * Skriftlig opgave om uddannelse * Non-fiktion   Herunder vil der indgå faglig skrivning, grundlæggende fremstillingsformer, korrekt sprogbrug, den danskfaglige vinkel, processkrivning, samtale, dialog samt skriftlig kommunikation med it.  Der udarbejdes 3-4 skriftlige opgaver i en portfolio.  *Læsning*  Eleven lærer at anvende læsestrategier til brug af forskellige teksttyper, erhvervskommunikation, massekommunikation, litterær kommunikation og multimediekommunikation. Hvis eleven har læseproblemer kan der anvendes digital oplæsning.  *Skrivning*  Eleven vil få kendskab til forskellige skrivestrategier, herunder: coaching – organisering og strukturering af stoffet. Processkrivning indgår som en vigtig del af det skriftlige arbejde. Ved aflevering af de skriftlige opgaver arbejdes der med sprogrigtighed. Efter hvert skriftligt modul får eleven en evaluering ang. de ting, der skal arbejdes videre med. Hvis eleven har skrivevanskeligheder kan der anvendes CD-ords hjælpeprogrammer.  *Tale*  Efter hvert mundtligt modul, skal eleven præsentere en tekst for læreren, hvori der indgår evaluering af præsentationen.  *Samtale*  Før nogle moduler samtaler vi om emnet – hvor der bliver lagt vægt på før-samtalestrategier – samtalestrategier og efterbehandling. Her indgår dialog som en vigtig faktor. |
| **It i undervisningen**  Der anvendes it som værktøj til ideskabelse, skriveværktøj og som redskab til informationssøgning. Alle skriftlige opgaver skal skrives på computer. Der udarbejdes undervisningsmateriale i den digitale læringsplatform *Moodle*. |
| **Løbende evaluering**  Gives for at støtte eleven i en læreproces. Elevens portfolio indgår som redskab i den løbende evaluering. Heri samles tekster og gives løbende feedback – der vil også blive gjort opmærksom på styrker og svagheder (udviklingsbehov).  **Slutevaluering**: Der gives en standpunktskarakter  *Der afholdes eksamen i faget.* |